Bussy-sur-Moudon

Bussy-sur-Moudon estas komunumo en la distrikto Brojo-Vully en Kantono Vaŭdo, Svislando. Ĝi havis 181 loĝantojn je la 31-a de decembro 2011.

 Geografio 
La komunumo Bussy-sur-Moudon situas en la Vaŭda Mezlando ĉe la suda flanko de la ebenaĵo de la rivero Brojo inter Lucens kaj Brojo. La komunumo konsistas el la vilaĝo Bussy-sur-Moudon (sur alteco de 628 m s.m.), la setlejo Le Clos du Mur (sur alteco de 672 m s.m. norde de la vilaĝo) kaj kelkaj izolitaj bienoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 3,09 km², de kiuj 22,3% estas kovritaj de arbaro, 70,2% servas por agrikulturo kaj 7,4% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Bussy-sur-Moudon limas en nordo kaj nordoriento al Lucens, en sudoriento kaj sudo al Moudon, kaj en okcidento al Montanaire.

 Trafiko 
Bussy-sur-Moudon situas flanke de la gravaj trafikvojoj. Tra Bussy-sur-Moudon pasas flanka konekta vojo de Montanaire al Moudon. La plej proksima alveturejo al la svisa aŭtovojo A1 situas proksimume 20 kilometrojn norde de la komunumo apud Estavayer-le-Lac. Pere de poŝtaŭtolinio al Moudon la komunumo estas konektita al la publika transportreto.

 Historio 
La unua dokumenta mencio de Camorino datiĝas el la 12-a jarcento kiel Bŭi. En la 14-a jarcento Bussy-sur-Moudon apartenis al la episkopa voktejo Moudon, kiu post la konkero fare de Berno en la jaro 1536 fariĝis berna voktejo kaj post la Helveta Revolucio de 1798 distrikto de Kantono Vaŭdo, kiu en la jaro 2006 estis integrita al la nova Distrikto Brojo-Vully.Fonto: Valérie Favez: Bussy-sur-Moudon en Historia Leksikono de Svislando (2003-07-14)

 Vidu ankaŭ 
 Aliaj lokoj kun la nomo Bussy

 Notoj kaj referencoj 


 Eksteraj ligiloj 

 Bildoj